Igazi lezárást ígér az Avengers: Endgame - iPon - hardver és szoftver hírek, tesztek, webshop, fórum
Igazi lezárást ígér az Avengers: Endgame
{{ "2019-04-09T11:58:07+02:00" | humanReadableDate(true) }}
A Marvel filmes univerzum 2008 óta, az első Iron Man-film megjelenésétől kezdve a hamarosan érkező pillanatra építkezett, amikor egy nagy szakasz lezárul majd az Avengers: Endgame-mel. Az Infinity War már eleve okozott meglepetéseket, és Kevin Feige, a Marvel Studios vezetője szerint az Endgame befejezése olyan lesz, amihez foghatót nem láttunk még.
Mondókáját azzal kezdte, hogy az elmúlt tizenegy év alatt rendszeresen próbáltak meglepő befejezésekkel előállni. Korábban senki nem gondolta, hogy lehet egy olyat húzni, hogy egy szuperhős a film legvégén felfedi valós kilétét (az első Iron Man-filmben). De mégis meglépték.
Most Feige azt mondta, hogy egy dolgot még sosem láthattunk képregényes filmekben: az igazi befejezést, egy definitív lezárást egy saga végén. "Ezért Endgame a filmünk címe, és ezért gondolom úgy, hogy nagyon, nagyon különleges lesz" - mondta a nagyfőnök.